fi fi fi vo vo fi fi fi fi fi fi it nb fi en fi fi fi fi de fi fi fi fi fi fi fi de fi fi fi de fi fi fi de fi fi fi fi fi fi fi de fi fi fi de fi fi fi de fi fi fi fi fi fi fi de fi fi fi de fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi de fi fi fi de fi fi fi de fi fi fi de fi fi fi fi fi fi fi fi fi fi fi de fi fi fi de fi fi fi fi fi fi fi de fi fi fi en fi fi fi de fi fi fi de fi fi fi de fi fi fi de fi fi fi de fi fi fi fi fi fi fi fi fi fi fi fi tr tr fi fi fi fi fi fr fi fi fi fi fi fi fi en fi fi fi fi
Blogi | Kätilö- ja koulutuspalvelu Jaga
Kirjoituksia raskaudesta, synnytyksestä ja imetyksestä
Synnytyksen käynnistys – miten siihen kannattaa valmistautua?
Suomessa keskimäärin joka kolmas synnytys käynnistetään. Tavallisia syitä käynnistää synnytys ennen supistusten alkamista spontaanisti ovat mm. yliaikaisuus (42+0), lapsivedenmeno ja erilaiset raskauden kulkuun liittyvät ongelmat. Käynnistykseen liittyen törmää kahdenlaisiin argumentteihin, jotka kumpikaan eivät pidä paikkaansa. Ensimmäinen väite on, ettei käynnistetty synnytys eroa juuri lainkaan spontaanisti käynnistyneestä synnytyksestä. Käynnistykseen liittyy kuitenkin tiettyjä erityisiä piirteitä, joista on hyvä olla tietoinen, vaikka joidenkin kohdalla käynnistys sujuukin aivan kuin...
Milloin soittaa ja lähteä sairaalaan, on useimpien odottajien iso kysymys ennen synnytystä. Eikä ihme, sillä synnytyksen vaiheen arviointi on haastavaa. Synnytys ei ole suoraviivaisesti etenevä prosessi, vaan enemmänkin mutkitteleva tie, jossa välillä kiihdytetään ja välillä pidetään taukoa. Joskus määränpää on jo heti ensimmäisen mutkan takana, useimmiten kuitenkin matkaa taitetaan pitkään. Mieti näitä, kun mietit sairaalaan lähtemisen ajankohtaa synnytyksessä: 🧡Omat toiveet kivunlievityksestä: Jos tuntuu, että kaipaa enemmän lievitystä kipuun, niin sairaalaan kannattaa lähteä aiemmin kuin...
Asiantuntijat varoittavat vauvojen unipesän turvallisuudesta
Tuotteiden turvallisuutta ja luotettavuutta valvova Turvallisuus- ja kemikaalivirasto Tukes varoittaa unipesään liittyvistä turvallisuusriskeistä. Jo vuonna 2017 Yhdysvaltain elintarvike- ja lääkevirasto  FDA huolestui unipesän turvallisuudesta vastasyntyneille. Yhdysvalloissa on raportoitu unipesätuotteisiin liittyviä kuolemia, ja Iso-Britanniassa unipesiä on vedetty markkinoilta tukehtumisriskin vuoksi. Nyt EU-viranomaisten yhteisessä valvontaprojektissa selvitettiin ensimmäistä kertaa unipesien turvallisuutta pienille vauvoille. Unipesälle eli vauvanpesälle "babynestille" ei ole omaa...
Synnytyshormonit edistävät tai hidastavat synnytystä, ja niihin voi myös itse vaikuttaa
Oksitosiini on rakkaushormoniksikin kutsuttu välittäjäaine, joka saa synnytyksessä kohdun supistelemaan. Supistukset avaavat kohdunsuuta ja työntävät vauvaa alaspäin lantiossa kohti syntymää. Oksitosiini on synnytyksen moottori – ilman oksitosiinia ei ole supistuksia eikä synnytyskään etene. Oksitosiini ja toinen hyvänolonhormoni beta-endorfiini kulkevat synnytyksessä parhaimmillaan käsi kädessä. Synnytyksen fysiologian ymmärtäminen auttaa miettimään ennalta synnytysympäristön ominaisuuksia, tarvitsemaasi tukea ja omia rentoutumiskeinoja. Oksitosiinin eritystä lisäävät synnytyksessä...
Ei tiedetä tarkkaan mikä käynnistää synnytyksen, mutta oletettavasti kyse on vauvan ja synnyttäjän yhteispelistä. Loppuraskaudessa oksitosiinin, prostaglandiinien ja estrogeenien määrä odottajan kehossa kasvaa. Myös oksitosiinireseptorien määrä kohdussa lisääntyy synnytyksen lähestyessä. Synnytyksen aikana oksitosiini kiinnittyy kohtulihaksen reseptoreihin ja saa sen supistelemaan.  Vauva tuottaa lisämunuaiskuoren hormoneja ja viestittää olevansa valmis syntymään. Vauvan pää painaa kohdunsuuta, mikä vapauttaa kohdunkaulaa kypsyttäviä prostaglandiineja. Tämä yhä edelleenkin mystinen prosessi...
Mitä inklusiivisuus voi tarkoittaa kätilön työssä?
Jo vuosia sitten kirjoitin nettisivujeni etusivulle: "Jokaisen on tärkeää tuntea olonsa turvalliseksi ja kohdatuksi omana itsenään. Sinä määrittelet itse, keitä perheeseesi kuuluu, miten haluat itseäsi kutsuttavan ja millaista tukea kaipaat." Kätilönä ja doulana asiakkainani on sateenkaariperheitä ja erilaisia odottajia. Ei ole itsestäänselvyys, että kaikki tuntevat itsensä yhtä lailla tervetulleiksi. Luottamus rakentuu monenlaisista asioista. Yksi tärkeä asia etenkin nettisivuilla ja somessa on visuaalisuus. Valitsen postaukseen kuvan, joka esittää perhettä. Samalla kuva edustaa perhettä:...
Onko doula hintansa arvoinen? Doulan palkkaan vaikuttaa moni asia
Doulapalvelun hinta tuntuu usein ensisilmäyksellä korkealta. Doulaa palkkaavan perheen voi olla etukäteen vaikea hahmottaa, mitä vaikutuksia doulalla on kokemukseen raskaudesta, synnytyksestä ja lapsivuodeajasta, tai mistä doulan ammattitaito koostuu. Mitä kaikkea rahalla siis oikein saa, miten doulapalvelun hinta muodostuu ja mistä kaikesta doulalle maksetaankaan? Doulan ja perheen välille syntyy raskausaikana luottamuksellinen suhde, jonka rakentaminen vaatii aikaa ja useita tapaamisia. Ensimmäinen tapaaminen sisältää tutustumista ja tunnustelua: Sopisiko juuri tämä doula meille?...
Mielenrauhaa synnytykseen ja vauva-aikaan -synnytysvalmennuksessa yhdistyvät tiedollinen, käytännöllinen ja emotionaalinen valmistautuminen synnytykseen ja vauvan tuloon. Kätilön vetämä synnytysvalmennusryhmä kokoontuu netissä videoyhteydellä kerran viikossa 4 kertaa viikon välein. Synnytysvalmennus perustuu mindfulnessin, ratkaisukeskeisen valmennuksen ja hypnosynnytyksen keinoihin valmistautua kohtaamaan tuleva synnytys ja vauvan syntymä lempeästi ja myötätuntoisesti. Synnytysvalmennuksessa tehdään harjoituksia, jotka auttavat selviytymään synnytyksen intensiivisyydestä. Opit tuntemaan...
Synnytyspelko huonon synnytyskokemuksen jälkeen – mitä sille voi tehdä?
Synnytyspelkodiagnoosin saa Suomessa noin 10 % synnyttäjistä. Lukuun eivät sisälly ne synnyttäjät, jotka pelosta huolimatta eivät hakeudu synnytyspelkopoliklinikalle. Synnytyspelko ei ole marginaalinen ilmiö, ja siitä on tärkeää puhua. Kirjoitin synnytyspelosta ja siitä selviämisestä vaikean synnytyskokemuksen jälkeen Mamabreikki -blogiin. Lue teksti vinkkeineen tästä! Raskaus vaikean synnytyskokemuksen jälkeen on usein erityisen raskas kokemus. Aikaisempi synnytys pyörii mielessä, ja se pitäisi käsitellä samalla, kun tietää haluavansa ehdottomasti toisenlaisen uuden...
Miten synnytys etenee? Kuuntele Onnen kuplia -podcastin jakso synnytyksen vaiheista
Vierailin Onnen kuplia -podcastissa juttelemassa Paulan kanssa siitä, miten synnytys tavallisesti etenee. Jokainen on varmasti kuullut avautumisvaiheesta, ponnistusvaiheesta ja jälkeisvaiheesta (kun istukka syntyy), mutta synnytyksestä voi erottaa vielä useampiakin vaiheita. Jokainen synnytys etenee omaan yksilölliseen tahtiinsa, mutta valmistautuessa on silti hyvä tietää, mitä voi olla odotettavissa. Yksi yleisimmistä kysymyksistä liittyy synnytyksen käynnistymiseen, ja miksi sen ennustaminen onkaan niin vaikeaa!  Onnen kuplia -podcastissa keskustellaan vaihtuvien vieraiden kanssa...
Onnen kuplia -äitiysviikonloppu kutsuu odottajat rentoutumaan ja valmistautumaan tulevaan
Miltä kuulostaisi viikonloppu kylpylähotellissa täysihoidolla rentoutuen ja samalla valmistautuen tulevaan synnytykseen ja vanhemmuuteen yhdessä ammattilaisten ja muiden odottajien kanssa? Elokuussa se on mahdollista Kirkkonummen ihanassa Långvikissa. Äitiysviikonloppu on lähtöisin yhden äidin ideasta. Kun Paula otti minuun yhteyttä keväällä ja pyysi mukaan ohjaamaan synnytysvalmennusta, en epäröinyt hetkeäkään. Äitiysviikonloppu on retriitinomainen miniloma, jonka ohjelma lisää hyvinvointia raskauden aikana sekä valmistaa positiivisen synnytyksen ja äitiyden kokemukseen. Ohjaan elokuun...
Spinning Babies® -valmennus: tavoitteena sujuvampi synnytys
22.04.2019 | Spinning Babies
Istuva elämäntapa jättää jälkensä kehoon. Synnytyksessä lantion liitokset joustavat ja lantionpohjan lihakset venyvät - ja nämä juuri kiristävät monella istumatyöläisellä. Lantion sisäistä tilaa kaventavat usein myös liikuntamuodot, joissa tavoitteena on voimakas core, sekä toistuvat toispuoleiset liikkeet työssä tai vapaa-ajalla. Myös aiemmilla loukkaantumisilla, kaatumisilla ja onnettomuuksilla on vaikutusta. Kohtuun kiinnittyvät ligamentit saattavat olla elintapojen ja elämäntapahtumien vaikutuksesta toispuoleisesti kireitä tai kierteellä, jolloin kohtu kallistuu pois keskilinjasta ja...
Asiantuntijat varoittavat trendikkään vauvojen unipesän turvallisuudesta
Lue päivitetty artikkeli unipesän turvallisuudesta tästä!
Instagram-joulukalenterista parhaat vinkit synnytykseen valmistautumiseen
Joulukalenterista löydät tietoa, inspiraatiota ja joka päivä uuden vinkin synnytykseen valmistautumiseen. Liity mukaan seuraamaan: @synnytysvalmennus 🎄 Synnytysvalmennuksen kehittämiskyselyyn osallistui lyhyessä ajaassa 67 vastaajaa. Kiitos kaikille vastaajille arvokkaan kokemustiedon jakamisesta! Tästä on hyvä jatkaa eteenpäin. Kehittämistyö yhteistyössä perheiden kanssa ei pysähdy tähän. Aika on ajanut ammattilaiskeskeisen kehittämistavan ohi, parhaisiin tuloksiin päästään yhteistyössä niiden kanssa, joita asia koskee. Rauhallista joulunodotusta!
Tule mukaan kehittämään synnytysvalmennusta!
Oletko saanut tai saamassa vauvan? Sinulla on arvokasta kokemusta! Kätilö- ja koulutuspalvelu Jaga on mukana suunnittelemassa sekä ryhmä- että verkkokurssivalmennusta. Olemme erityisen kiinnostuneita kaikista synnytykseen valmistautumiseen liittyvistä kokemuksista - sekä synnyttäjän itsensä että isän, toisen vanhemman ja tukihenkilön näkökulmasta. Vastaamalla kyselyyn autat kehittämään synnytysvalmennusta perheiden tarpeista käsin. Tai kopioi linkki selaimesi osoiteriville: https://jaga-lv.creamailer.fi/survey/es2cdh4mmifos Vastaukset ovat luottamuksellisia. Kyselyvastauksista muodostuva...
Lantionpohjalokakuu kampanjoi hauskempien lantionpohjaharjoitusten puolesta
Lantionpohjalokakuun idea syntyi, kun kätilö, VTM Eeva Itkonen ja joogaohjaaja, FM Hanna-Mari Nieminen keksivät keinon parantaa naisten elämänlaatua. Pienten lasten äiteinä olemme huomanneet, että tylsä treeni jää arjessa viimeiselle sijalle. Tarvitaan joogan rentoutta ja kätilön asiantuntemusta, jotta tuloksena on rentouttavia ja elinvoimaa lisääviä eli yksinkertaisesti ihania lantionpohjaharjoituksia! Rakasta lantionpohjaasi! -joukkorahoituskampanjan tuotoilla aiomme toteuttaa uudenlaisen, entistä paremman lantionpohjatreenin. Palaute naisilta on ollut innostunutta ja joukkorahoitus...
Tiukka lantionpohja voikin olla ongelma
Kuinka monta kertaa olet kuullut, että lantionpohja on avain parempaan seksiin? Uskotko, että nimenomaan tiukka lantionpohja vahvistaa seksin nautintoa? Todellisuudessa vahva ja voimakas lantionpohja on huomattavasti tiukkaa ja timmiä vaginaa parempi tavoite. Voimakas lantionpohja pystyy puristamaan, sykkimään ja päästämään irti. Lihaksikas, joustava vagina pystyy tuntemaan laaja-alaisesti erilaisia aistimuksia. Lantionpohja on kuin käsi: ollakseen toimintakuntoinen, sen täytyy pystyä sekä pitämään otteessaan että päästämään irti. Lue koko teksti Naiseuden voima -blogin Vieraskynässä!...
Kun lantionpohja ei palaudu synnytyksestä, milloin pitää huolestua?
Moni säikähtää, kun lantionpohjalihakset tuntuvat olevan poissa pelistä synnytyksen jälkeen. Ongelma ei koske yksinomaan alakautta synnyttäneitä. Raskausaika kuormittaa lantionpohjaa, joten myös sektion jälkeen saattaa ilmetä ongelmia. Annoin tässä artikkelissa vinkkejä lantionpohjan kuntouttamiseen synnytyksen jälkeen. Tärkeintä on välttää lantionpohjan kuormitusta liian pian synnytyksen jälkeen, liikkua lantionpohjaystävällisesti ja alkaa harjoittaa lantionpohjalihaksia ja etsiä uudelleen tuntumaa muuttuneeseen lantionpohjaan. Mutta entä jos lantionpohja ei tunnu millään palautuvan ja...
Lantionpohja kuntoon synnytyksen jälkeen
Miten lantionpohjan kuntoutumista synnytyksen jälkeen voi edistää? Kiirehtimisellä voi saada aikaan epätoivottuja vaikutuksia. Synnytyksen jälkeen on tärkeää antaa lantionpohjalle lepoa ja aikaa toipua, liikkua viisaasti ja alkaa hakea tuntumaa lantionpohjalihaksiin. Raskausaika rasittaa lantionpohjaa ja synnytyksen jälkeen koko keskivartalon tuki täytyy rakentaa uudelleen. Keho on kokenut suuren muutoksen. Ensimmäisinä viikkoina ykkösenä on lepo ja lantionpohjan sekä keskivartalon vahvistaminen vähitellen. Kannattaa aloittaa etsimään uudelleen tuntumaa lantionpohjan lihaksiin jo pari päivää...
Uutta tutkimustietoa raskausajan joogan hyödyistä
Raskausajan joogasta on viime vuosina tehty enenevässä määrin vertaisarvioituja tutkimuksia, joiden perusteella on saatu tutkimusnäyttöä raskausajan joogaharjoituksen hyödyistä. Tutkimuksissa on selvitetty erityisesti joogan vaikutusta raskauteen liittyvään stressiin, ahdistuneisuuteen, masennukseen, kipuun, uneen ja raskauden ennusteeseen. Raskausajan joogaharjoittelun on todettu vähentävän kipua, stressiä ja ennenaikaisia synnytyksiä kymmenen satunnaistettua kontrolloitua tutkimusta käsittäneessä tutkimuskatsauksessa. Joogaharjoittelu on turvallista myös riskiraskauksissa.[1] Jooga...
Hyvää yrittäjän päivää! T: Kätilöyrittäjä
Toimitin yrityspaperit kaupparekisteriin aika lailla tasan kolme vuotta sitten. Nyt alkoi siis neljäs vuoteni yrittäjänä. Kätilöyrittäjien määrä on näiden vuosien aikana kasvanut - tai ainakin yrittäjäkätilöt ovat alkaneet näkyä entistä laajemmin. Erilaisia raskauteen, synnytykseen ja vanhemmuuteen liittyviä hyvinvointipalveluyrittäjiä on yhä enemmän varsinkin pääkaupunkiseudulla. Yrittäjyydessä on paljon positiivisia mahdollisuuksia, mutta muutamassa vuodessa ehtii törmätä myös niihin vähemmän miellyttäviin puoliin. Näihin vuosiin on mahtunut myös lastenhoitoa, opiskelua ja palkkatyötä,...
Vauvan kylvetys – katso ohjeet ja kuvat!
Vastasyntynyttä ei yleensä tarvitse pestä, sillä vauvan kina suojaa ihoa ja sitä ei kannata pestä ensimmäisten vuorokausien aikana pois. Ensipäivien jälkeen vastasyntyneen voi kylvettää kerran pari viikossa ja isomman vauvan jopa päivittäin, jos iho ei kuiva siitä liikaa. Vauvan kylpyvalmistelut Kylvetä vauva tarpeeksi lämpimässä huoneessa. Vauvan kylpypyyhe varataan lähelle kylvetyspaikkaa. Kylpyammeeseen lasketaan pikkuvauvalle ammeen pohjalle vain noin 10 cm kädenlämpöistä (37-asteista) vettä. Vauvan pesuun ei tarvita pesuaineita tai shampoota, pelkkä vesi riittää. Jos vaipassa on...
Raskausjooga: Helsingin parhaat paikat ja toimivimmat kotiohjeet
Jos kätilöltä kysyy, miten synnytykseen kannattaisi valmistautua, ykkössuositukseni on äitiysjooga. Raskausjooga, mammajooga - millä nimellä sitä haluaakaan kutsua - on hyvä tapa lisätä kehon liikkuvuutta ja harjoitella tietoista rentoutumista. Joogassa vahvistetaan lantionpohjaa ja lisätään sen joustavuutta, mikä on erityisen tärkeää synnytyksen kannalta. Samalla jooga on mielen sisäinen keskittymisharjoitus, joka vahvistaa yhteyttä syntymättömään vauvaan. Raskausjoogan ei ole tarkoitus olla fyysisesti kuormittavaa, vaan jooga tasapainottaa kehon sekä mielen kireyksiä. Joogan avulla voi...
Onko synnytysvalmennus hyvän synnytyskokemuksen avain vai varma tie pettymykseen?
Synnytysvalmennus nousee säännöllisin väliajoin keskusteluun. Sairaaloiden valmennukset siirtyvät nettiin ja yksityisten synnytysvalmennusten kirjo kasvaa. Osa odottajista ja ammattilaisista on sitä mieltä, että synnytykseen valmistautuminen luo suuria odotuksia, ja pettymys on suuri, kun synnytys ei sujukaan toiveiden mukaisesti. Samaan aikaan osa synnyttäjistä kertoo, miten synnytykseen valmistautuminen oli ensiarvoisen tärkeää ja auttoi tekemään synnytyksestä positiivisen ja voimaannuttavan kokemuksen. Kumpi on oikeassa? Onko valmistautuminen haitallista vai hyödyllistä? Oikeastaan koko...
Lisää kehollista tasapainoa – kolme liikettä raskauteen ja synnytykseen
23.05.2016 | Spinning Babies
Näillä kolmella liikkeellä voit hellävaraisesti rentouttaa kohdun ja lantion alueen jännityksiä. Jännitys saa aikaan toispuoleisuutta, joka vaikuttaa vauvan asentoon kohdussa ja vauvan laskeutumiseen synnytyskanavassa. Liikkeistä saat myös helpotusta raskausajan kipuihin. Kipu ei kuulu normaaliin raskauteen, vaan se kertoo jotain - useimmiten epätasapainosta lantion pehmytkudoksissa ja kehon linjauksessa. Voit tehdä liikkeet yksitellen tai järjestyksessä peräkkäin viimeistään raskauden puolivälistä alkaen 1-3 kertaa päivässä. Synnytyksessä liikkeitä voi tehdä tarpeen mukaan: esimerkiksi...
Tee se itse -imetysapulaite
Joskus vauva tarvitsee lisämaitoa kasvun turvaamiseksi. Imetysapulaitteen avulla rinta saa tarvitsemaansa stimulaatiota maidontuotannon lisäämiseksi. Vauva imee rintaa ja lisämaitoa letkun kautta yhtä aikaa. Imetysapulaitteen voi tehdä itse ohuesta letkusta ja tuttipullosta. Sopivaa letkua on imu- tai syöttöletku (koko ch 5-6). Lisämaito voi olla korviketta tai pumpattua rintamaitoa. Lämmitä maito kädenlämpöiseksi vesihauteessa. Pujota letkun pää tuttiosan ja sulkurenkaan välistä pullon pohjalle ja laita pullo pöydälle tai taskuun korkeintaan rinnan korkeudelle. Imetysapulaitteen käyttöön on...
Synnytys: Mitä ensisynnyttäjän todella täytyy tietää?
Tärkein neuvoni ensimmäistä lastaan odottavalle: Älä anna kenenkään uskotella sinulle, ettet voi tietää mitään, koska sinulla ei ole vielä kokemusta synnytyksestä tai lapsen saamisesta. Birthing from Within’in perustaja Pam England puhuu kolmenlaisesta tiedosta, joita synnytykseen ja vanhemmuuteen valmistautuessa tarvitaan. Ensimmäinen tiedon laji on vaistomainen, intuitiivinen tieto, jota suomeksi voitaisiin kauniisti nimittää myös perstuntumaksi. Raskausaikana yksi tärkeä valmistautumistehtävä on vahvistaa omaa sisäistä perstuntumaansa ja yhteyttä siihen. On myös tärkeää oppia erottamaan...
Imetyksen kanssa ei kannata jäädä yksin. Monet imetyksen ongelmakohdat ovat ratkaistavissa oikeanlaisella ja oikea-aikaisella imetystuella. Huolimatta siitä, että Helsingissä palveluja on hyvin tarjolla, ne eivät välttämättä kohtaa kysyntää. Apua ei osata tarjota ja tiedottaa mahdollisuuksista ohjaukseen ja tukeen. Olen koonnut tähän helsinkiläisille ja pääkaupunkiseutulaisille perheille suunnattuja imetystukipalveluita. Toivottavasti apu löytää tarvitsijansa! Imetyspoli Kätilöopistolla ja Jorvissa Synnytyksen jälkeen voit hakeutua kätilön vastaanotolle synnytyssairaalaan. Kätilöopistolla ja...
Mistä doulalle oikein maksetaan?
Lue päivitetty artikkeli täältä!
Mistä tietää, että vauva on nälkäinen ja valmis rinnalle? Itku on vauvan viimeinen keino pyytää ruokaa. Rauhallinen vauva jaksaa paremmin keskittyä hyvän imuotteen hakemiseen, joten vastasyntynyt kannattaa ottaa syömään ensimmäisten nälän merkkien ilmetessä ja imetys onnistuu. Venyttely, haukottelu, kielen pilkistäminen esiin. Vauva on heräämässä ja saattaisi jo tarttua rintaan. Suun aukominen, pään kääntely, potkiminen jaloilla, sormien ja käsien tavoittelu suulla. Vaikka vauva pitäisi silmät vielä kiinni, nyt olisi hyvä hetki nostaa vauva rinnalle. Silmien raottelu, sormien imeskely, ilman...
Raskaus on erityisen herkistymisen aikaa, ja se on myös hyvää aikaa harjoitella puhumaan itselleen hyväksyvästi ja myönteisesti, niin kuin myöhemmin puhumme omalle lapsellemme. Mindfulness on yksinkertaisimmillaan huomion suuntaamista sisäänpäin, omien tuntemusten ja ajatusten ääreen pysähtymistä ja lempeää puhetta itselle. Seuraava meditaatioharjoitus on sovellettu erityisesti raskausaikaan Thich Nhat Hanh'n kivimeditaatiosta.  Tästä meditaatiosta löytyy myös lapsille sovitettu versio Mindful Kids -sivustolta. Lähde ulos luontoon kävelylle. Valitse reitin varrelta neljä kämmenelle sopivaa...
Jos etsit synnytykseesi doulaa kesälle 2015, kesä- ja heinäkuussa on vielä hyvin vapaata. Doulapakettiin kuuluu maksuton tutustumistapaaminen, kaksi ennakkotapaamista, synnytyspäivystys rv 38 alkaen synnytykseen saakka, varadoulan päivystys sekä yksi jälkitapaaminen synnytyksen jälkeen. Toimin doulana Helsingissä, Espoossa sekä myös Uudellamaalla (Porvoon, Lohjan ja Hyvinkään synnytyssairaalat ja kotisynnytykset). Tens-laitteita synnytyksen kivunlievitykseen on vapaana toukokuun puolivälistä lähtien, ja laitteen voi noutaa Studio Manipurasta Kampista, Salomonkatu 19, 00100 Helsinki. La...
Vauva perätilassa – mitä teen?
26.04.2015 | Spinning Babies
Suurin osa vauvoista asettuu kohdussa pää alaspäin raskausviikkoon 30 mennessä. Viikolla 32 noin 15 % vauvoista on perätilassa. Lasketun ajan tienoilla perätilassa on 3-4 % ja poikittain noin 0,1 % vauvoista. Peppu edellä vauva voi syntyä alakautta, ja perätilavauvan synnytys voi sujua yhtä normaalisti kuin pää edellä syntyvän vauvan. Monesti kuitenkin synnyttäjä itse toivoo, että vauva kääntyisi ennen synnytystä pää alaspäin. Neuvoja löytyy perätilassa olevan vauvan kääntämiseksi, mutta toimivatko ne ja millä perusteella? Hyppää suoraan tekniikoihin vauvan kääntämiseksi Suosittelen myös...
Rebozo apuna raskausaikana ja synnytyksessä
05.03.2015 | Spinning Babies
Rebozo on lempeä tapa rentoutua raskausaikana. Se auttaa lievittämään kohdun repäisykipuja ja korjaamaan vauvan asentoa kohdussa. Lyhyttä kudottua kantoliinaa tai huivia eli rebozoa on perinteisesti käytetty Meksikossa moneen tarkoitukseen, ja sillä on käyttöä myös raskausaikana ja synnytyksessä. Tarkoitukseen sopii kangas, joka on noin 60-80 cm leveä ja 2-4 metriä pitkä. Kankaan ei tarvitse olla erityinen, vaan myös lakana tai pyyhe voi toimia rebozona. Katso video rebozon käytöstä raskausaikana ja synnytyksessä: Pyydä puolisoa, ystävää tai doulaa avuksi. Liikkeen voi tehdä raskausaikana...
Kaksi yleistä väärinkäsitystä synnytykseen ja lantionpohjan lihaksiin liittyen ovat, että alatiesynnyksestä aina seuraisi lantionpohjan vaurioita ja että lantionpohjan ongelmia ei voi mitenkään ehkäistä. Lantionpohjaa voi ja pitääkin suojella! Repeämiä synnytyksessä, kohdunlaskeumaa, virtsankarkailua ja peräpukamia voi pyrkiä ehkäisemään jo raskausaikana. Monet synnytyksen jälkeiset lantionpohjan ongelmat saavat alkunsa jo odotusaikana, minkä vuoksi sektiolla synnyttäneetkin voivat kärsiä niistä. Perinteinen lantionpohjan jumppaaminen ei kuitenkaan ole ainoa eikä välttämätön tapa terveen...
Miltä se oikein tuntuu ottaa joku vieras ihminen tukihenkilöksi mukaan synnytykseen? Kokemukset doulasta ovat yleensä hyviä tai erittäin hyviä. Doula osaa kunnioittaa synnytyksen intiimiyttä ja tukea synnyttäjää tämän omista lähtökohdista käsin. On kuitenkin tärkeää, että doulan kanssa kemiat kohtaavat. Ihmiset ovat erilaisia, ja erilaiset ihmiset tarvitsevat erilaisia doulia. Ennen synnytystä doulaa on hyvä tavata useamman kerran, niin että synnytykseen mennessä doula on tullut tutuksi. Myös doula oppii tuntemaan synnyttäjän ja perheen toiveet paremmin.
Omasta raskausajastani muistan jo ennen puoliväliä pahentuneet liitoskivut. Pahimmillaan kaikki seisominen ja kävely tuntuu siltä kuin ratkeaisi häpyluun kohdalta kahtia. Liitoskipuihin tuli etsittyä ja kokeiltua vaikka mitä keinoja. Tässä yksi tehokas harjoitus, joka tasapainottaa häpyliitosta ja helpottaa kipuja. Sen voi tehdä yksin käyttäen apuna pientä palloa (esimerkiksi core-palloa tai pilatespalloa) ja kuminauhaa, tai yhdessä vaikka puolison kanssa joka päivä.   Mene lattialle makaamaan selälläsi jalat koukussa, jalkapohjat vasten lattiaa. Pyydä avustajaasi tarkistamaan, että...
TENS on vähitellen yleistynyt synnytyksen lääkkeettömänä kivunlievityskeinona. Käteen sopivasta laitteesta säädetään tehoja, ja vaikutus tuntuu selkään kiinnitettävien neljän geelipintaisen “lätkän” kautta tulevana värähtelynä. Sähköimpulssit helpottavat supistuskipua ja rentoutumista etenkin synnytyksen alkuvaiheessa. Laite on helppokäyttöinen ja turvallinen. Elektrodit pystyy kiinnittämään itse ja laitteen saa ripustettua roikkumaan vaikka...
Voiko synnytyskipua lievittää ajatuksen voimalla?
Päivitetty 2.8.2017 Mielikuvaharjoittelua hyödynnetään monenlaisessa valmennuksessa. Synnytyksessä mielikuvia käytetään apuna erityisesti helpottamaan keskittymistä ja rentoutumista. Huomion kääntäminen sisäänpäin ja lihasten rentouttaminen auttaa ottamaan supistuksia vastaan ja lisää tärkeiden synnytyshormonien, oksitosiinin ja endorfiinien tuotantoa. Lihasten rentouttaminen edistää vauvan laskeutumista lantiossa kohti syntymää, sillä lantionpohjan täytyy synnytyksen aikana joustaa ja antaa myöten. Rentoutuminen vaatii keskittymistä. Jos ajatusten antaa vaeltaa vapaasti, niin voimakkaan...
Kätilö, terveydenhoitaja, VTM, sertifioitu synnytysdoula, Spinning Babies® ja Birthing from within -synnytysvalmentaja
Kätilö- ja koulutuspalvelu Jaga
Iso Roobertinkatu 35-37 A, 2. krs. 00100 Helsinki.
Palvelualue: Kotikäynnit Helsinki, Espoo, Vantaa, Naistenklinikka, Espoon synnytyssairaala (Jorvi)
© Jaga tmi Eeva Itkonen 2014-2022 | Tietosuojaseloste
Ilmainen kätilön opas tukihenkilölle + synnytystoivelista!
Kirjoita allaolevaan kenttään sähköpostisi ja lähetän sinulle ilmaisen 11-sivuisen tukihenkilön oppaan synnytykseen sekä pohjan synnytystoivelistan kirjoittamiseen. Saat myös uutisia tulevista tapahtumista sähköpostiisi keskimäärin 1-2 kertaa kuussa.
Kiitos tilauksesta! Tarkista myös roskaposti- tai tarjouspostilaatikkosi, jos et näe viestiä inboxissasi. Jos viesti ei ole saapunut inboxiisi muutaman minuutin kuluessa, kokeile sähköpostisi hakutoimintoa hakusanalla jaga.fi.
Sähköpostiosoitettasi ei luovuteta kolmansille osapuolille. Voit milloin tahansa lakata vastaanottamasta uutisviestejä sähköpostiisi. Tietosuojaseloste